b"\n_START_ARTICLE_\nLlac de Saint-Ferr\xc3\xa9ol\n_START_SECTION_\nGeografia\n_START_PARAGRAPH_\nEl llac es troba als peus de la Muntanya Negra, en part a Saint-Ferr\xc3\xa9ol, municipi de Revel, a l'Alta Garona una altra part es troba al municipi de Sor\xc3\xa8ze, del departament del Tarn i encara una darrera part al municipi de les Brunels de l'Aude. Una presa a la vall del Vaundreuille sobre un espadat roc\xc3\xb3s permet retenir l'aigua del llac.\n_START_SECTION_\nHist\xc3\xb2ria\n_START_PARAGRAPH_\nAquesta presa fou constru\xc3\xafda per Pierre-Paul Riquet entre 1667 i 1672 per crar una reserva d'aigua de 67 ha i una capacitat de 6 milions de m\xc2\xb3 per tal d'alimentar el Canal del Migdia a trav\xc3\xa9s del Rec de la Plana, nom donat a una part del canal que mena l'aigua fins al Seuil de Naurouze._NEWLINE_Al segle XIX es va refer la presa amb comportes de bronze. Permeten controlar la sortida d'aigua i augmentar la capacitat._NEWLINE_El 1900 despr\xc3\xa9s de la compra de l'estat del canal moltes terres van ser venudes, com els 200 ha dels voltants del llac. Una societat immobili\xc3\xa0ria de la Muntanya Negra volia construir-hi un centre d'esbarjo amb un hotel i casino. Per\xc3\xb2 el projecte no va quallar i es va fer un centre d'esbarjo m\xc3\xa9s petit amb pistes de tennis, voleibol i nataci\xc3\xb3.\n_START_SECTION_\nDescripci\xc3\xb3\n_START_PARAGRAPH_\nHi ha tres preses, un primer de 29,25 m d'al\xc3\xa7ada i 3,90 d'amplada, despr\xc3\xa9s un altre de 871 de llargada per 35 m d'al\xc3\xa7ada i 10 d'amplada, finalment el tercer fa 29,25 m d'alt i 2,80 d'amplada. S\xc3\xb3n constru\xc3\xafts tots amb pedres tallades de granit. Entre cada mur hi ha un espai de 60 m de llargada que s'omple amb roques i argila. Per altra banda hi ha quatre ulls que permeten veure les comportes i les aixetes de sortida."